Diari Oficial de la Generalitat Valenciana


Sumari del DOGV 9440, del 03-10-2022 (2022/8874)

Extracte de la Resolució de 28 de setembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2022 ajudes per al foment del consum de productes ecològics en centres docents de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9440

Data del DOGV
:   03-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8874


Data del document
:   28-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 28 de setembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2022 ajudes per al foment del consum de productes ecològics en centres docents de la Comunitat Valenciana. [2022/8874]  
BDNS (identif.): 650941.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/650941)  
  
Primer. Objecte  
Convocar per a l'exercici 2022 les ajudes per al foment del consum de productes ecològics en centres docents de la Comunitat Valenciana, regulades per l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per al foment del consum de productes ecològics en centres docents de la Comunitat Valenciana.  
  
Segon. Beneficiaris  
Podran ser beneficiàries de l'ajuda establida en la present ordre les empreses que ofereixen menús en els centres docents sostinguts amb fons públics de la Comunitat Valenciana.  
  
Tercer. Bases Reguladores  
Les bases reguladores es recullen en l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per al foment del consum de productes ecològics en centres docents de la Comunitat Valenciana. (DOGV 9428/15.09.2022).  
  
Quart. Quantia de les ajudes  
Dos-cents cinquanta mil euros (250.000,00 ?).  
  
Cinqué. Termini de presentació de sol·licituds d'ajuda  
El termini de presentació de les sol·licituds d'ajuda per al foment del consum de productes ecològics en centres docents de la Comunitat Valenciana és de quinze dies hàbils a comptar de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Sisé. Altres dades  
1. Les sol·licituds i la documentació que s'hi adjunta es presentaran preferentment en el registre de la conselleria competent en matèria d'agricultura, però també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/va/proc22740.  
  
Les esmenes o les aportacions documentals posteriors a la presentació de la sol·licitud hauran de realitzar-se a través de la següent adreça http://www.gva.es/va/proc18536.  
2. La documentació a aportar és la determinada en l'Ordre 15/2022, de 12 de setembre, de les bases reguladores i en la present convocatòria.  
  
  
València, 28 de setembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrero.